അമേരിക്കന് ജനതയോട് സൗദി അറേബ്യയുടെ ഐക്യദാര്ഢ്യം ജുബൈല്: സെപ്റ്റംബര് 11 ഭീകരാക്രമണത്തിെന്റ 20ാം വാര്ഷികത്തില് സൗദി അറേബ്യ അമേരിക്കന് ജനതയോടും അതിെന്റ നേതൃത്വത്തോടും ഐക്യദാര്ഢ്യം പ്രകടിപ്പിച്ചു. വാഷിങ്ടണിലെ സൗദി എംബസി വക്താവ് ഫഹദ് നാസര് തെന്റ ഔദ്യോഗിക ട്വിറ്ററിലാണ് ഐക്യദാര്ഢ്യ സന്ദേശം കുറിച്ചത്. സെപ്റ്റംബര് 11ന് അമേരിക്കയില് ആക്രമണം നടത്തിയ ഭീകരര് സൗദിയിലെ ജനങ്ങളെയും നേതൃത്വത്തെയും സൈനിക ഉദ്യോഗസ്ഥരെയും മാത്രമല്ല മക്ക, മദീന തുടങ്ങിയ പുണ്യസ്ഥലങ്ങളെ പോലും പലതവണ ലക്ഷ്യം വെച്ചിട്ടുണ്ട്.അല്ഖാഇദയെയും മറ്റു തീവ്രവാദ ഗ്രൂപ്പുകളെയും നേരിടാന് സൗദി അറേബ്യയും അമേരിക്കയും പതിറ്റാണ്ടുകളായി ഒരുമിച്ചു പ്രവര്ത്തിച്ചുവരികയാണ്. ഭീകരവാദത്തിെന്റ വേരുകള് ഇല്ലാതാകുന്നതുവരെ തങ്ങള് പോരാട്ടം തുടരും. ദുരന്തത്തെ ചുറ്റിപ്പറ്റിയുള്ള സുതാര്യതക്കായി രാജ്യം എപ്പോഴും വാദിച്ചു. അമേരിക്കക്കെതിരായ ഭീകരാക്രമണവുമായി ബന്ധപ്പെട്ട രഹസ്യരേഖകള് പുറത്തുവിട്ടതിനെ യു.എസിലെ സൗദി എംബസി സ്വാഗതം ചെയ്തിരുന്നു. 911 കമീഷനും 28 പേജുകള് എന്ന് വിളിക്കപ്പെടുന്ന രേഖകളും ഉള്പ്പെടെയുള്ള മുന്കാല അന്വേഷണങ്ങള് സൗദി ഭരണകൂടത്തിനോ ഉദ്യോഗസ്ഥര്ക്കോ ഭീകരാക്രമണത്തെക്കുറിച്ച് മുന്കൂര് അറിവുണ്ടായിരുന്നുവെന്നോ അതില് പങ്കെടുത്തിരുന്നുവെന്നോ ഉള്ളതായി തെളിവുകളൊന്നുമില്ലെന്ന് വ്യക്തമാക്കിയിരുന്നു. ആക്രമണത്തിെന്റ ആസൂത്രണത്തിലോ നിര്വഹണത്തിലോ ഏതെങ്കിലും വിധത്തില് പങ്കുള്ളതായും തെളിയിക്കപ്പെട്ടിട്ടില്ല. തീവ്രവാദ ധനസഹായം തടയുന്നതിനുള്ള ശ്രമങ്ങള്, പൊതുമേഖലയിലും ഓണ്ലൈനിലും തീവ്രവാദ ആശയങ്ങളെ ചെറുക്കാനുള്ള സമഗ്രമായ തന്ത്രങ്ങള്, മേഖലയിലുടനീളമുള്ള ഭീകര സംഘടനകളുടെ തോല്വി എന്നിവയില് രാജ്യം അഭിമാനിക്കുന്നു. അമേരിക്കയുടെ തീവ്രവാദവിരുദ്ധ പങ്കാളിയാണ് സൗദി. രണ്ടു രാജ്യങ്ങളും ഒരുമിച്ച് ഇറാഖിലും സിറിയയിലും ഐ.എസിനെ പ്രതിരോധിച്ചു. അറേബ്യന് ഉപദ്വീപിലെ അല്ഖാഇദക്കും യമനില് ഐ.എസിനും കനത്ത തിരിച്ചടി നല്കി. 20 വര്ഷത്തിനിടയില് തീവ്രവാദ ഗൂഢാലോചന തടസ്സപ്പെടുത്താനും ഇല്ലാതാക്കാനുമുള്ള സൗദിയുടെയും അമേരിക്കയുടെയും ഏകോപിത പ്രവര്ത്തനം ആയിരക്കണക്കിന് സൗദികളുടെയും അമേരിക്കക്കാരുടെയും ജീവന് രക്ഷിച്ചുവെന്നും അദ്ദേഹം കൂട്ടിച്ചേര്ത്തു.